ตอนแรกเลยค่ะ รู้สึกคลื่นไส้ค่ะ แต่ไม่ได้ถึงขั้นที่จะอาเจียนออกอ่ะค่ะ แล้วพอกลับบ้านไปเริ่มรู้สึกปวดท้องเหมือนมีแก๊สในกระเพาะอาหารอ่ะค่ะ จากนั้นก็เลยกินยาเคลือบกระเพาะไป ประมาณ 1 นาทีต่อมา ก็รู้สึกคลื่นไส้หนักมากค่ะ แล้วก็เลยอาเจียนออกมา ที่ออกมาก็เป็นพวกอาหารกลางวันอ่ะค่ะ แล้วก็มีท้องเสียครั้งนึง มีไข้สูงด้วยค่ะ ก็เลยกินไทลินอลไป ซักพักก็ไข้ลดแต่ผ่านไปประมาณ 3 ชั่วโมงไข้ก็ขึ้นอีกอ่ะค่ะ แบบนี้เป็นอะไรรึเปล่าคะ ไข้ขึ้นๆลงๆตั้งแต่เมื่อคืนแล้วอ่ะค่ะ ตอนนี้ก็ยังเป็นอยู่ แล้วที่ท้องเวลานอนหงายก็จะได้ยินเสียงโครกคราก เหมือนมีลมในกระเพาะอีกอ่ะค่ะ
สวัสดีค่ะ อาการท้องอืด คลื่นไส้ อาจเกิดจาก-ท้องอืดจากการมีลมหรือน้ำในช่องท้อง-ลำไส้อักเสบ อาจมีไข้ ถ่ายเหลว-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลม-เนื้องอกในลำไส้ใหญ่ อาจมีการขับถ่ายเปลี่ยนแปลง ถ่ายปนเลือดร่วมด้วยหากมีอาการท้องอืดมาก คลื่นไส้ กินได้น้อย มีไข้ ไม่ถ่าย ไม่ผายลมเลย ควรไปพบแพทย์เพื่อทำเอ็กซเรย์หน้าท้องดูว่ามีอาการลำไส้อุดตันหรือไม่ ซึ่งเป็นภาวะอันตรายควรได้รับการดูแลใกล้ชิดในรพ.และผ่าตัดถ้าจำเป็น ถ้าเป็นภาวะท้องอืดธรรมดาอาการมักจะค่อยๆดีขึ้นได้เองภายใน 1-2 วันค่ะการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี